En romanz navarro a terminación -ment coexistiba con a terminación -mientre con r epentetica, no guaire estrania, car en castellán de substrato aragonés tenemos l'alternancia empelte-empeltre. Os adverbios acabaus en -mientre se troban en o fuero romanz de Teruel, pero especialment en o fuero romanz d'Albarrazín, ye dicir, textos medievals de zonas en as que os navarros intervinioron en a repoblación. Una palabra curiosa en o fuero romanz d'Albarrazín ye examientre derivau d'o demostrativo exo, exa y con o significau "de la mesma traza".